# Acerola

L'acerola (Malpighia emarginata) és un fruit tropical. No s'ha de confondre amb l'atzeroler planta de clima temperat el fruit del qual s'anomena acerola en castellà (atzerola o sorolla en català) i que precisament va ser l'origen del nom de l'acerola tropical en molts idiomes.
Adopta la forma d'arbust o petit arbre i pertany a la família Malpighiaceae. El nom comú en català és acerola, mentre que en anglès els noms comuns inclouen, a més d'acerola, els de Barbados Cherry (cirera o cirerer de Barbados), West Indian Cherry (cirerer de les Índies Occidentals) i Wild Crapemyrtle.

## Distribució

M. emarginata es pot trobar als Estats Units, més específicament al sud de Florida i a la part baixa de la vall de Rio Grande a Texas), a Mèxic, Amèrica central, el Carib i a Amèrica del sud fins al Perú i Bahia al Brasil. Es cultiva als tròpics i subtròpics de tot el món incloent les illes Canàries, Ghana, Etiòpia, Madagascar, Zanzíbar, Sri Lanka, Taiwan, l'Índia, Java, Hawaii, i Austràlia.

## Descripció

Arbret o arbust amb un tronc petit, normalment fa de 2 a 3 m d'alt però pot arribar a 6 m.
Les fulles són simples ovades-lanceolades de 2 a 8 cm de llarg. Les flors són bisexuals d'1 a 2 cm de diàmetre rosades o vermelles El fruit és una drupa vermella brillant d'1 a 3 cm de diàmetre amb llavors triangulars.

## Usos

Els fruits són comestibles, amb molta més vitamina C que les taronges (1.677.6 mg per 100 g de fruit).

## Referències

* ↑ Janick, Jules; Robert E. Paull. The Encyclopedia of Fruit & Nuts. CABI, 2008, p. 462. ISBN 9780851996387.
* 1 2 «Malpighia glabra L.». Germplasm Resources Information Network. United States Department of Agriculture, 11-02-2007. Arxivat de l'original el 2009-08-05. [Consulta: 16 desembre 2009].
* 1 2 3 «Malpighia emarginata DC.». Germplasm Resources Information Network. United States Department of Agriculture, 18-05-1998. Arxivat de l'original el 2009-05-14. [Consulta: 2 febrer 2010].
* ↑ Johnson, Paul D. «Acerola (Malpighia glabra L., M. punicifolia M. emarginata DC.) Agriculture, Production, and Nutrition». A: Artemis P. Simopoulos; C. Gopalan. Plants in Human Health and Nutrition Policy. 91. Karger Publishers, 2003, p. 63–74. ISBN 9783805575546.
* ↑ «Malpighia glabra L. wild crapemyrtle». PLANTS Database. United States Department of Agriculture. [Consulta: 17 octubre 2009].
* ↑ «Barbados Cherry, Mexican Myrtle, Manzanita, Cerez, Huacacote, Wild Crepe Myrtle, Manyonita, Cerezo de Jamaica, Cerezo de Castillo, Pallo de Gallina, Escobillo, Chia, Arrayncito, Xocat, Xocatatl Malpighia glabra». Benny Simpson's Texas Native Shrubs. Texas A&M University. [Consulta: 15 desembre 2009].
* ↑ Hanelt, Peter. Mansfeld's Encyclopedia of Agricultural and Horticultural Crops (Except Ornamentals). Springer, 2001, p. 1127–1128. ISBN 9783540410171.
* ↑ «Malpighia glabra L. Malpighiaceae» (PDF). Agroforestree Database 4.0. World Agroforestry Centre, 2009. [Consulta: 16 desembre 2009].
* ↑ National Geographic. Edible: An Illustrated Guide to the World's Food Plants. National Geographic Books, 2008, p. 106. ISBN 9781426203725.
* ↑ «Nutrition Facts Comparison Tool». HealthAliciousNess.com. Arxivat de l'original el 2010-01-15. [Consulta: 10 març 2010].